# Synopsisskabelon til fagbøger

Kære forslagsstiller

Dejligt, at du vil foreslå os en bog! Denne skabelon er designet til at hjælpe dig med at udvikle og skærpe din idé, så vi kan vurdere udgivelsens indhold, relevans, plads i markedet og salgspotentiale. Skabelonen guider dig til at tænke over bogens målgruppe, indhold og formidling.

**1. Bogens titel og evt. undertitel**

**2. Hvad er bogens overordnede idé og formål?**

**3. Formidling**

**3.1. Hvordan vil du formidle stoffet?**  
Reflektér over, hvordan du kan præsentere bogens indhold, så det både er letforståeligt, relevant og engagerende – og motiverer læseren til at anvende eller reflektere over stoffet. Beskriv gerne tone, stil eller konkrete greb, der kan gøre bogen tilgængelig for et bredt publikum.

**3.2.Skriv en kortfattet og præcis bagsidetekst eller katalogtekst (maks. 1.000 tegn) henvendt til læseren.**

**4. Relevans**

4.1. Hvad er den bedste grund til, at vi skal udgive netop denne bog?

4. 2. Hvilken forskel kan bogen gøre, og hvad nyt bidrager den med?

**5. Detaljeret beskrivelse og kapiteloversigt**

**5.1. Beskriv bogen**  
Ud fra et udkast til indholdsfortegnelse vil vi bede dig beskrive bogens enkelte kapitler. Angiv estimeret sidetal (á 2200 tegn inkl. mellemrum) for hvert kapitel. Angiv også bogens samlede længde.

**5.2. Aflevering**  
Hvornår forventer du at kunne aflevere endeligt manuskript til forlaget?

**6. Marked**

**6.1. Hvem er bogens målgruppe?**

* Beskriv den primære type læser, du ser for dig: Angiv detaljer som alder, interesser eller andet relevant.
* Hvilke behov eller udfordringer har din primære læser, som bogen måske kunne imødekomme? Hvordan ser du bogen give dem ny viden, inspiration eller værktøjer til hverdagen?
* Beskriv også en sekundær målgruppe, hvis relevant, og hvordan bogen kan appellere til forskellige målgrupper på tværs af faglighed eller interesser.

**6.2. Hvordan kan du selv fremme salget af din bog?**  
Overvej, hvordan du kan bidrage til markedsføring og salg, fx gennem sociale medier, netværk, foredrag og events. Har du erfaringer eller samarbejdspartnere, der kan hjælpe med dette?

**7. Vurdering af konkurrerende bøger**

* 7.1. Hvilke eksisterende bøger på markedet ligner din kommende bog?
* 7.2. Hvilke styrker og svagheder har dit bogforslag i forhold til den konkurrerende litteratur?

**8. Om forfatteren**

* **8.1. Baggrund**  
  Hvad er din stilling, faglige baggrund og relevante erfaringer i forhold til at skrive og markedsføre netop denne bog? Har du allerede platforme, du bruger i den offentlige debat?